༄༅། །བཀའ་གདམས་ལྷ་ཆོས་བདུན་ལྡན་གྱི་མན་ངག་ཟབ་མོ་
ཤིན་ཏུ་གསང་བ་གསལ་བྱེད་རིན་ཆེན་སྒྲོན་མ་
ཞེས་བྱ་བ་བཞུགས་སོ། །
རྗེ་བཙུན་བླ་མ་དམ་པ་དམིགས་པ་མེད་པའི་ཐུགས་རྗེ་ཆེན་པོ་དང་ལྡན་པ་
ཇོ་ བོ་ ཡབ་ སྲས་ བརྒྱུད་ པར་ བཅས་ པ་ རྣམས་ ལ་ ཕྱག་ འཚལ་ ཞིང་ སྐྱབས་ སུ་
མཆིའོ། །བརྩེ་བ་ཆེན་པོས་དུས་ཐམས་ཅད་དུ་རྗེས་སུ་གཟུང་དུ་གསོལ། བསྟན་
པའི་འཇུག་ སྒོ་ སྐྱབས་འགྲོ་ནས་བཟུང་སྟེ། དཔལ་ལྡན་འདུས་པའི་ཟུང་འཇུག་
རིམ་པའི་བར། །ཆ་ཚང་ལམ་ལ་འཁྲིད་མཛད་ཐུགས་རྗེ་ཅན། །ཟླ་ མེད་ བླ་མ་
མཆོག་ལ་ཕྱག་འཚལ་ལོ། །དུས་གསུམ་ཕྱོགས་བཅུའི་རྒྱལ་བ་ཐམས་ཅད་ལས། །
སྙིང་སྟོབས་ཐུགས་རྗེ་བརྩོན་འགྲུས་ཆེས་ལྷག་པས། །རྩོད་དུས་མགོན་མེད་འགྲོ་
བའི་མགོན་མཛད་པ། །སྟོན་པ་མཉམ་མེད་དེ་ལ་མགོས་ཕྱག་འཚལ། །བརྒྱད་ཁྲི་
བཞི་ སྟོང་ ཆོས་རྣམས་ ཀུན་ གྱི་དོན། །སྐྱེས་བུ་གསུམ་གྱི་ལམ་གྱི་ རིམ་པ་རུ། །
བསྡུས་ནས་གངས་ཅན་འགྲོ་ལ་འདོམས་མཛད་པ། །མགོན་པོ་ཨ་ཏི་ཤ་ལ་ཕྱག་
འཚལ་ལོ། །རྒྱལ་བ་རྒྱ་མཚོའི་འབྱུང་གནས་འབྲོམ་སྟོན་རྗེ། །སྙིང་གི་ཐིག་ལེའི་
མཛོད་འཛིན་གསང་ཕུ་བ། །རིགས་གསུམ་ངོ་བོ་སྐུ་མཆེད་གསུམ་ལ་སོགས། །
བཀའ་གདམས་བླ་མ་རྣམས་ལ་ཕྱག་འཚལ་ལོ། །སྡེ་སྣོད་གསུམ་དང་རྒྱུད་སྡེ་བཞི་
ཡི་དོན། །མ་ལུས་རིགས་པའི་ལམ་ནས་འདོམས་པ་ལ། །རྒྱལ་བ་ཉིད་དང་ཀུན་
ནས་མཚུངས་གྱུར་པ། །འཇམ་མགོན་ཆོས་ ཀྱི་ རྒྱལ་ པོཪ་ མགོས་ ཕྱག་འཚལ། །
- 174 -

བཀའ་གདམས་ལྷ་ཆོས་བདུན་ལྡན་གྱི་མན་ངག་ཟབ་མོ་ཤིན་ཏུ་གསང་བ་གསལ་བྱེད་རིན་ཆེན་སྒྲོན་མ།
རིན་ཆེན་རབ་གསལ་བསྟན་པ་རིན་པོ་ཆེ། །གསལ་སླད་བྱམས་མགོན་སླར་ཡང་
བྱམས་པའི་མཚན། །རྒྱལ་བསྟན་སྤེལ་ལ་རྒྱལ་བ་གཉིས་པའི་རྗེ། །མཚན་མཆོག་
དོན་དང་ལྡན་ལ་ཕྱག་འཚལ་ལོ། །ཤིན་ཏུ་གསང་བ་སྙིང་གི་ཐིག་ལེའི་ཆོས། ཁྭ་
ལྟར་ མུ་ ཅོར་ སྨྲ་ བའི་ ཡུལ་ མིན་ ཞིང་། །དཔག་དཀའ་དཀའ་གདམས་ རིན་ཆེན་
འབྱུང་གནས་ཆེ། །བྱིས་རྨོངས་བདག་ལྟས་དཔག་བྱ་ག་ལ་ཡིན། །དེ་ལྟ་ནའང་
བཀའ་ གདམས་ བསྟན་ པའི་ སྲོག །འཛིན་ ལ་ ཟླ་ བྲལ་ དམ་ པས་ རྗེས་ བཟུང་
ཞིང༌། །བརྒྱུད་པ་གསུམ་ལྡན་བྱིན་རླབས་ཐོབ་པས་ན། །བླ་མ་དམ་པའི་གསུང་ལ་
རྗེས་ཟློས་བྱ། །
དེ་ལ་འདིར་སྡེ་སྣོད་གསུམ་དང་རྒྱུད་སྡེ་བཞིས་བསྡུས་པའི་གསུང་རབ་
དགོངས་འགྲེལ་དང་བཅས་པ་ཐམས་ཅད་གང་ཟག་གཅིག་གི་ཉམས་ལེན་གྱི་རིམ་
པར་ དྲིལ་ བ་ ཇོ་ བོ་ ཡབ་ སྲས་ ཀྱི་ ཐུགས་ ཀྱི་ བཅུད་ ཕྱུང་ བའི་ མན་ ངག་ བཀའ་
གདམས་ལྷ་ཆོས་བདུན་ལྡན་སྙིང་གི་ཐིག་ལེའི་གདམས་པ་ཟབ་མོ་འདི་ཉམས་སུ་
ལེན་པར་བྱེད་པ་ལ་བཞི། གང་གིས་ཉམས་སུ་ལེན་པའི་རྟེན། གང་དུ་ཉམས་སུ་
བླང་བའི་གནས། གདམས་པ་དངོས་གཞི་ཇི་ལྟར་ཉམས་སུ་བླང་བ། ཉམས་སུ་
བླངས་པ་ལས་འབྲས་བུ་ཇི་ལྟར་འགྲུབ་ཚུལ་ལོ། །དང་པོ་ནི། བཀའ་གདམས་
ཆོས་ནོར་བུའི་ཕྲེང་བར་ཇོ་བོའི་ཞལ་ནས། ཆོས་འདི་བསྟན་པའི་གནས་བཤད་
ཉོན། །ང་དང་ཁྱོད་ལ་ཞེ་ཐག་པས། །ངུར་སྨྲིག་གོས་ཀྱིས་ལུས་བརྒྱན་པ། །རྣམ་
ཐར་སྙིང་པོ་སྙིང་དུ་ལེན། །འདུལ་བ་བཞིན་དུ་འདུལ་ཁྲིམས་བསྲུང་། །མདོ་སྡེ་
བཞིན་དུ་ལྷག་བསམ་སྦྱོང་། །མངོན་པ་བཞིན་དུ་ལྷག་ཤེས་རྒྱས། །གཞི་མ་མ་
འཕྱུགས་ཚུལ་ཁྲིམས་གཙང་། །ལམ་སྣ་མ་འཕྱུགས་ཚད་མེད་འགྲོ །འབྲས་བུ་མི་
- 175 -

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༡༩༽
འཕྱུགས་འཚང་རྒྱ་བའི། །སྐྱེས་བུ་དེ་ནི་འདི་བསྟན་ཡུལ། །འདི་ཡི་བྱ་བ་རྒྱབ་ཀྱིས་
ཕྱོགས། །མི་ གྲལ་ ནས་ བུད་ རི་ དྭགས་ བཞིན། །འཕྲལ་ ལ་ ཟས་ འཚོལ་ བྱ་ དང་
འདྲ། །ཀོག་སྟེ་ལངས་པས་གཞིས་རྫོགས་པ། །བྱར་མེད་དེ་ནི་བསྟན་ཡུལ་ཡིན། །
ཞེས་གསུངས་པ་ལྟར།
བཀའ་གདམས་ལྷ་ཆོས་བདུན་ལྡན་གྱི་མན་ངག་སྙིང་གི་
ཐིག་ལེའི་གདམས་པ་ཟབ་མོ་འདི་ཉམས་སུ་ལེན་པར་བྱེད་པ་ལ་ཚེ་འདི་བློས་
བཏང་ནས་དབེན་པའི་གནས་སུ་ཇོ་བོ་ཡབ་སྲས་ཀྱི་རྣམ་ཐར་སྐྱོང་ཐུབ་པ་
དང་། སྡེ་སྣོད་གསུམ་གྱི་སྙིང་པོ་བསྡུས་པ་སྐྱེས་བུ་གསུམ་གྱི་ལམ་རིམ་ལ་སྒྲུབ་པ་
སྙིང་པོར་བྱེད་པ་ཞིག་དགོས་སོ། །འབྲོམ་རིན་པོ་ཆེའི་ཞལ་ནས་ཀྱང་། ཤེས་སམ་
ང་ཡི་རྗེས་སུ་འབྲང་བ་རྣམས། །མི་གཞི་ལེགས་ཤིང་དད་པ་ཆེ་བ་དང་། །སྐྱབས་
སུ་ འགྲོ་ ཞིང་ སེམས་ བསྐྱེད་ བརྩོན་པ་དང༌། །སྦྱིན་ ལ་དགའ་ཞིང་ ཚུལ་ཁྲིམས་
བཟོད་པས་བརྒྱན། །ཆོས་ལ་བརྩོན་ཞིང་གཡེང་མེད་ཐབས་ཤེས་བསྒོམ། །སྣང་
སྟོང་སྒྱུ་མའི་དགའ་གར་རྩེ་བ་གང༌། །མི་སྨྲ་གཅིག་པུར་དམ་ཆོས་འདི་མཐོང་ཚེ། །
དགའ་བས་ འཛུམ་ཞིང་ དད་ པས་ མཆི་མ་འཁྲུག ། །ཆོས་འདི་ལ་བརྟེན་ བླ་ མ་ སྤྱི་
བོས་ཁུར། །མི་སྨྲ་སྙན་བརྒྱུད་སྙིང་གི་ཐིག་ལེར་འཆང་། །མི་དེ་མཆོག་ཡིན་དེ་ལ་
བསྟན་པར་བྱ། །ཞེས་བཤེས་གཉེན་ལ་དད་པ་ནས་བཟུང་སྤྱོད་པ་སྤྱི་བསླབ་ཀྱི་
བར་ལམ་གྱི་ལུས་ཡོངས་སུ་རྫོགས་པ་ལ་ངེས་པ་རྙེད་ནས་དབེན་པའི་གནས་སུ་
སྒྲུབ་པ་སྙིང་པོར་བྱེད་པ་ཞིག་དགོས་པ་དང་། བཀའ་གདམས་ལྷ་ཆོས་བདུན་ལྡན་
གྱི་རྣམ་ཐར་སྐྱོང་ཐུབ་པ་ཞིག་ངེས་པར་དགོས་པ་ནི། ཐུབ་པ་སྤྱན་རས་གཟིགས་
དབང་སྒྲོལ་མ་དང་། བཅོམ་ལྡན་མི་གཡོ་མགོན་དང་ལྷ་བཞི་ལ། །ལྷར་འཛིན་བློ་
ཕུགས་གཏད་ནས་སྒྲུབ་པ་གང་། །ཆོས་འདིའི་སྣོད་ཡིན་དེ་ལ་བསྟན་པར་བྱ། །
- 176-

བཀའ་གདམས་ལྷ་ཆོས་བདུན་ལྡན་གྱི་མན་ངག་ཟབ་མོ་ཤིན་ཏུ་གསང་བ་གསལ་བྱེད་རིན་ཆེན་སྒྲོན་མ།
རང་རྒྱུད་འདུལ་དང་མདོ་སྡེ་སེམས་འདུལ་བ། །ཤེས་བྱ་མ་ལུས་མངོན་པ་དམ་
པའི་ཆོས། །ཅིག་ཅར་སྐྱེས་བུ་གསུམ་དུ་བསྡུས་བྱས་ནས། །ཏིང་འཛིན་རྩེ་གཅིག་
སེམས་ལ་བསྒོམ་པ་གང་། །ཆུང་བརྟན་འབྲིང་བསྒོམ་དེ་བརྟན་མཆོག་བསྒོམས་
པ། །བརྟན་པར་བྱེད་གང་མཆོག་ཡིན་དེ་ལ་བསྟན། །ཞེས་གསུངས་པ་ལྟར་རོ། །
དེ་ལྟར་སྙིང་གི་ཐིག་ལེའི་གདམས་པ་ཟབ་མོ་འདི་བསྒོམ་པར་བྱེད་པ་ལ་སྐྱེས་བུ་
གསུམ་གྱི་ལམ་ལ་རིམ་གྱིས་སྦྱངས་ནས་ཡིད་འགྱུར་གྱི་མྱོང་བ་བརྟན་པོ་རྙེད་པ
ཞིག་ངེས་པར་དགོས་ཞེས་གསུངས་པ་དེ་ཡང་རྒྱལ་བའི་དགོངས་པ་རྨ་མེད་པ་
ཡིན་ཏེ། ། བཤད་རྒྱུད་ རྡོ་ རྗེ་ ཕྲེང་ བ་ལས། སློབ་མ་ཡོན་ཏན་གང་ལྡན་ན། །རྣལ་
འབྱོར་རྒྱུད་ཀྱི་སྣོད་དུ་འགྱུར། །ཞེས་རྡོ་རྗེ་ཐེག་པ་ལ་ཐོག་མར་འཇུག་པའི་རྟེན་ལ་
ཅི་འདྲ་ཞིག་དགོས་པ་དྲིས་པའི་ལན་དུ། དད་ཅིང་བླ་མ་ལ་ཡང་གུས། །རྟག་ཏུ་
དགེ་བའི་ལམ་ལ་གནས། །རྟོག་པ་ངན་པ་རྣམ་པར་སྤངས། །ལུང་ནི་མང་དུ་ཐོས་
པ༌དང༌། ། །གསོད་པ་དང༌ནི༌འཚེ་བ་སྤངས། །སེམས་ཅན་རྣམས་ནི་གདོན་ པའི་
བློས། །ཀུན་ཏུ་བརྩོན་དང་ཡང་དག་ལྡན། །དེ་ལ་སོགས་པའི་ཡོན་ཏན་ལྡན། །
དད་པ་ཆེན་པོའི་སློབ་མ་བཟང་། །ཞེས་དཔལ་གསང་བ་འདུས་པའི་དབང་དང་
གདམས་ ངག་ གི་ སྣོད་ དུ་ རུང་ བ་ ལ་ བླ་ མ་ ལ་ དད་ ཅིང་ གུས་ པ་ ནས་ སྤྱོད་ པ་
སྤྱི་བསླབ་ཀྱི་བར་ལམ་ཐུན་མོང་བ་ལ་མྱོང་བ་བརྟན་པོ་དགོས་པར་གསུངས་ཤིང༌།
དཔལ་གསང་བ་འདུས་པའི་མན་ངག་སྒྲུབ་ཐབས་ཀུན་བཟང་ལས་ཀྱང༌།
དལ་
འབྱོར་ འདི་ ནི་ ཤིན་ ཏུ་ གཡོ་ བ་ དང་། ། །འཇིག་ རྟེན་ སྐྱེ་ བོ་ དམ་ པ་ འཕྲད་ རྙེད་
དཀའ། །དེ་བས་ཤེས་རབ་ཐབས་ལ་གཞོལ་བ་ཡིས། །ཡིད་ལ་བྱེད་པའི་མཆོག་
དེ་བསྒྲུབ་པར་བྱ། །དེ་ལ་སྔགས་པ་སྙིང་རྗེའི་སྟོབས་ཀྱིས་ནི། །བྱང་ཆུབ་མཆོག་ཏུ་
- 177 -

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༡༩༽
སེམས་ནི་བསྐྱེད་པ་དང་། །གཏོང་བ་ལ་སོགས་ཡོན་ཏན་རྣམས་ཀྱིས་བརྒྱན། །
ཟབ་མོའི་ཚུལ་དག་ལ་ནི་ལྷག་པར་མོས། །དཔལ་ལྡན་འདུས་པའི་དཀྱིལ་འཁོར་
ཆོ་ག་ཡིས། །རང་གི་དབང་བསྐུར་ཕུན་སུམ་ཚོགས་ལྡན་ཞིང་། །ཆོ་ག་བཞིན་དུ་
རྗེས་ གནང་ ཐོབ་ པ་ ཡི། ། །བློ་ དང་ ལྡན་ པས་ རང་ སྔགས་ མཉེས་ པར་ བྱ། །ཞེས་
གསང་བ་འདུས་པའི་ལམ་རིམ་པ་གཉིས་བསྒོམ་པ་ལ་སྐྱེས་བུ་གསུམ་གྱི་ལམ་ལ་
མྱོང་ བ་ ཐོན་ པ་ ཞིག་དང་། བྱང་ཆུབ་ ཀྱི་ སེམས་ ཀྱི་ སྟོབས་ ཆེས་ ཆེར་ རྒྱས་ ནས་
དབང་ རྣམ་ པར་ དག་ པ་ ཞིག་ ཐོབ་པ་སྔོན་དུ་འགྲོ་དགོས་པར་གསུངས་པ་ལ།
ཐིག་ ལེ་ བཅུ་དྲུག་ གི་ གདམས་ པ་ འདི་ ཡང་ སྡེ་སྣོད་གསུམ་དང་ རྒྱུད་སྡེ་བཞིའི་
གནད་ཐམས་ཅད་ལམ་གྱི་ལུས་གཅིག་ཏུ་དྲིལ་བ་ཡིན་པ་དང་།
བཅུ་དྲུག་པའི་སྐབས་སུ་དཔལ་གསང་བ་འདུས་པའི་རིམ་པ་ལྔ་པ་ཟུང་འཇུག་པ་
ལྷག་པར་ཐིག་ལེ་
ངོ་སྤྲོད་པ་ཡིན་པར་འོག་ཏུ་རྒྱས་པར་འཆད་དོ། །དེ་ལྟ་བུའི་མན་ངག་ཟབ་མོ་འདི་
སྣོད་མིན་ལ་བཤད་དུ་མི་རུང་བ་ནི་ཕ་ཆོས་ནོར་བུའི་ཕྲེང་བར། ཇོ་བོའི་ཞལ་ནས།
ཁྱོད་ཀྱིས་ཁྲོམ་དུ་མ་སྒྲོག་ཅིག །ཞིང་ཁམས་འདི་ནི་ཁྱོད་ཀྱི་ཡང་། །ཐམས་ཅད་
ཁྱོད་ ཀྱི་ མི་ མ་ ཡིན། ། །མི་ མ་ ཡིན་ ལ་ བརྗོད་ བྱེད་ ན། །བདུད་ སྡེས་ མ་ བཟོད་
འཁྲུགས་གྱུར་ཏེ། ། ཁྱོད་ ཀྱི་ ཤིང་ རྟ་གཅོག་པར་བྱེད། །སྲོལ་འདི་མ་ཉམས་ ཐིག་
ལེར་ སྐྱོངས། ། །འཕང་ ལོས་ དཔག་ ཚད་ ཁྱབ་ ན་ ཡང་། །ལྟེ་ བ་ མི་ འཛིན་ མི་ མ་
ཡིན། །མུ་ ཁྱུད་ རྩིབས་ ལ་ སྒྲོ་ སྐུར་ འདེབས། །གཟེར་ བུ་ མི་ འཐོབ་ གནས་ སུ་
བརྡེག ། །ཐོབ་ནས་ གཟེར་ བུས་ མི་ སྡོམ་པར། །སྙིགས་དུས་ཤིང་རྟ་བཤིག་ གིས་
།སྙིང་གཏམ་ཡིན་ནོ་འབྲོམ་རྗེ་ཉོན། །ཤིང་རྟ་སུམ་མདོར་བསྐྱལ་གྱུར་
ན། །བྱིས་པ་སྨྱོན་པ་འཆོལ་པ་ཡིས། །དོན་མ་གོ་ཡང་དགའ་དགའ་བཞིན། །རབ་
དོགས།
- 178 -

བཀའ་གདམས་ལྷ་ཆོས་བདུན་ལྡན་གྱི་མན་ངག་ཟབ་མོ་ཤིན་ཏུ་གསང་བ་གསལ་བྱེད་རིན་ཆེན་སྒྲོན་མ།
ཟད།
ཏུ་རྩེས་ནས་འདོར་བར་བྱེད། །དེ་ནས་ཟོག་མའི་ཁར་ཁྱེར་ནས། །དེ་ནས་ཆོས་ལ་
ཇི་མི་སྙམ། །ཞེས་དང་། འབྲོམ་རྗེ་འདི་ཀུན་ཉེན་དུ་ཆེ། །ང་དང་ཆོས་ལ་དད་པ་
སྐད། ཁྱོད་ཀྱི་བཀའ་བརྒྱུད་འཛིན་པ་སྐད། །བཟང་པོར་རློམ་པའི་ལོག་ལྟ་ཅན། །
ཆོས་རྣམས་ཐོས་བསམ་སྒོམ་གསུམ་གྱིས། །གཏུགས་ནས་སྒྲོ་འདོགས་མི་གཅོད་
པར། །རང་ གིས་ མཐོང་ ཐོས་ མེད་ པ་ རྣམས། ། །རྟགས་ སུ་ བཀོད་ ནས་ སྒྲོ་ སྐུཪ་
འདེབས། ། །འཕགས་ པ་ རྣམས་ ནི་ དེ་ ལ་ ཁྲེལ། ། །ངེས་ ཀྱང་ རང་ ལ་ འཕྱས་ པར་
།སྒྲུབ་པ་རྩེ་གཅིག་མ་བྱས་པས། །སྤྱན་དང་མངོན་ཤེས་མེད་གྱུར་པའི། །
དམུ་རྒོད་རང་རྒྱུད་རེངས་པ་ཀུན། །ལྷ་དང་ཟབ་དོན་མ་རྟོགས་པར། །ལྐོག་གྱུར་
དོན་ལ་སྒྲོ་སྐུར་འདེབས། །གང་ཞིང་འདི་སྟོན་འབྲོམ་རྗེ་ལའང་། །འབྲོམ་རྗེ་ཙམ་
དུ་མི་འཛིན་ན། །སྤྱན་རས་གཟིགས་དབང་སྨོས་ཅི་འཚལ། །དེ་བས་འདི་ སྨོས་
རང་བཟོ་མཁན། །བདུད་རིགས་སྐད་དུ་བཀུར་གྱིས་དོགས། །འབྲོམ་རྗེ་ཁྱོད་ལ་
གཟེར་བུས་བཏབ། །གནད་པར་སོམས་ལ་བཀའ་རྒྱ་ལྟོས། །དགྲ་བོ་དག་ལ་བྲོས་
པས་ ཐར། ། །བུ་ རུ་ བརྫུས་ ནས་ འཇོམས་པ་ཡིན། ། །ཆོས་ ལུགས་ཐ་དད་ འདི་ མི་
སྤྱོད། །མ་མཐོང་སྒྲོ་སྐུར་མི་འདེབས་ཀྱི། །རང་ལུགས་སྐད་དུ་ཁས་ལེན་པའི།
ཆོས་པས་འདི་ནི་བསླུས་ཀྱིས་དོགས། །ཞེས་གསུངས་ཤིང་འབྲོམ་རིན་པོ་ཆེའི་
ཞལ་ནས་ཀྱང་། ། ནོར་བུའི་ཕྲེང་བ་ཕན་བདེའི་གཟར་བུ་ཅན། །འཆལ་པ་རྐུན་
མོའི་གན་དུ་མ་བཞག་ཅིག །ང་རྒྱལ་དྲེགས་པའི་རྒྱལ་པོ་མ་མཆོད་ཅིག །འཆལ་
པ་ བློན་ འབངས་ངན་ པ་ མ་ སྐྱངས་ཤིང༌། །མི་སྐྱོང་ཞབས་རྡོལ་སྣོད་དུ་ མ་ བླུག་
ཅིག ། །ལོ་ འདོད་ ཁ་ བུབ་ སྣོད་ དུ་ མ་བླུག་ཅིག ། །མ་དག་སྔགས་པའི་སྣོད་ དུ་ མ་
བླུགས་ཅིག ཁ་ཡང་དགོས་པ་མེད་ལ་མ་སྒྲག་ཅིག །བསླབ་གསུམ་ཁྱད་དུ་གསོད་
།
- 179-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༡༩༽
ཅིག
།དམུ་རྒོད་ངན་སོང་བསྒྲུབ་ལ་མ་སྟོན་
ལ་མ་སྟོན་ཅིག །མི་ཤེས་དགུ་ཤེས་ཉམས་ལེན་དོན་རྡུགས་པའི། ཁེངས་གྲགས་